CELEX: C2004/094/162
Language: da
Date: 2004-04-17 00:00:00
Title: Sag anlagt den 19. februar 2004 af Jean-Pierre Castets mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/65
            
         Sag anlagt den 19. februar 2004 af Jean-Pierre Castets mod Kommissionen for De Europæiske Fællesskaber
   (Sag T-80/04)
   (2004/C 94/162)
   Processprog: fransk
   Ved De Europæiske Fællesskabers Ret i Første Instans er der den 19. februar 2004 anlagt sag mod Kommissionen for De Europæiske Fællesskaber af Jean-Pierre Castets, Saint Victor Des Oules (Frankrig), ved avocat Grégory Crétin.
   Sagsøgeren har nedlagt følgende påstande:
   
               —
            
            
               Afgørelsen af 9. december 2003, hvorved ansættelsesmyndigheden afviste klage nr. R/456/03, som sagsøgeren havde indgivet den 29. juli 2003, annulleres.
            
         
               —
            
            
               Det pålægges Kontoret for Forvaltning og Afregning af Individuelle Rettigheder under Kommissionen at foretage en fornyet beregning af det antal dage af den årlige ferie, som sagsøgeren ikke havde taget ved sin fratræden af tjenesten, og i overensstemmelse med artikel 4, stk. 2, i bilag V til vedtægten at udbetale et beløb for de 31 dage i 2002, han ikke holdt, med tillæg af renter.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i den foreliggende sag, som er blevet tilkendt invalidepension, har bestridt det antal dage, han har fået kompensation for ved sin fratræden af tjenesten.
   Til støtte for sine påstande har han gjort gældende, at det følger af de gældende vedtægstbestemmelser, at
   
               —
            
            
               administrationschefernes konklusioner nr. 53A/70 af 9. januar 1970 hvorefter der kun kan overføres tolv dages årlig ferie, selv i tilfælde af længere tids sygdom, ikke kan finde anvendelse, idet de er i strid med de grundlæggende vedtægtsbestemmelser.
            
         
               —
            
            
               En tjenestemand, der har sygeorlov, kan ikke indgive en ansøgning om overførsel af årlig ferie, idet en sådan handling er et fagligt tiltag, som en tjenestemand på sygeorlov er fritaget fra at skulle foretage.
            
         
               —
            
            
               En tjenestemand, som ikke har brugt sin årlige ferie ved sin fratræden af tjenesten, har uden nogen form for begrænsning ret til at få udbetalt kompensation for al den årlige ferie, han ikke har kunnet holde som følge af tjenestens behov.
            
         
               —
            
            
               Den omstændighed, at en tjenestemand har sygeorlov i et helt kalenderår, er klart et tjenstligt behov, som kan begrunde overførsel af mere end 12 dages ferie, han ikke har kunnet holde.